b'\n_START_ARTICLE_\nVisul unei nop\xc8\x9bi de var\xc4\x83\n_START_SECTION_\nSurs\xc4\x83\n_START_PARAGRAPH_\nNu se \xc8\x99tie cu exactitate c\xc3\xa2nd Visul unei nop\xc8\x9bi de var\xc4\x83 a fost scris\xc4\x83 sau jucat\xc4\x83 pentru prima dat\xc4\x83, dar se poate plasa cronologic oric\xc3\xa2nd \xc3\xaentre 1595 \xc8\x99i 1596, plasare temporal\xc4\x83 bazat\xc4\x83 pe aluzia f\xc4\x83cut\xc4\x83 de Edmund Spenser \xc3\xaen a sa Epithalamion. Unii au teoretizat c\xc4\x83 piesa ar fi fost scris\xc4\x83 pentru o nunt\xc4\x83 aristocratic\xc4\x83, \xc3\xaentruc\xc3\xa2t numeroase nunti \xc3\xaen aceast\xc4\x83 clas\xc4\x83 social\xc4\x83 avuser\xc4\x83 loc \xc3\xaen 1596. Al\xc8\x9bii au sugerat c\xc4\x83 piesa ar fi fost scris\xc4\x83 pentru Regin\xc4\x83 pentru s\xc4\x83rb\xc4\x83torirea zilei Sf\xc3\xa2ntului Ion, dar nu exist\xc4\x83 dovezi clare \xc3\xaen favoarea vreuneia din sugestii. Oricum, presupun\xc3\xa2nd c\xc4\x83 unul din motivele enun\xc8\x9bate ar fi fost adev\xc4\x83rat, piesa s-ar fi jucat \xc3\xaen premier\xc4\x83 la The Theatre, \xc8\x99i, mai apoi, la The Globe \xc3\xaen Londra._NEWLINE_De\xc8\x99i nu este o traducere sau adaptare a unei lucr\xc4\x83ri anterioare, diferite surse, precum Metamorfozele lui Ovidiu \xc8\x99i Povestea cavalerilor a lui Chaucher, au servit drept surs\xc4\x83 de inspira\xc8\x9bie. Potrivit lui John Twyning, complotul piesei a patru iubi\xc8\x9bi care au trecut printr-o \xc3\xaencercare \xc3\xaen p\xc4\x83dure, a fost conceput ca un "recif" al Der Bussard, un poem medieval german._NEWLINE_Potrivit lui Dorothea Kehler, perioada \xc3\xaen care aceast\xc4\x83 comedie a fost scris\xc4\x83 poate fi plasat\xc4\x83 \xc3\xaentre anii 1594 \xc8\x99i 1596, ceea ce \xc3\xaenseamn\xc4\x83 c\xc4\x83 Shakespeare probabil c\xc4\x83 deja a terminat Romeo \xc8\x99i Julieta \xc8\x99i c\xc4\x83 nu \xc3\xaencepuse \xc3\xaenc\xc4\x83 s\xc4\x83 lucreze la Negu\xc8\x9b\xc4\x83torul din Vene\xc8\x9bia. Piesa apar\xc8\x9bine perioadei mijlocii timpurie a autorului, c\xc3\xa2nd Shakespeare \xc8\x99i-a dedicat aten\xc8\x9bia asupra lirismului operelor sale._NEWLINE_Conform familiei De Vere Iore (care poate s\xc4\x83 fie sau nu adev\xc4\x83rat\xc4\x83), nunta lui Elizabeth De Vere cu William Stanley, al \xc8\x99aselea conte al Derby, pe 26 iunie 1594, la Curtea din Greenwich, cu prezen\xc8\x9ba Reginei Elisabeta, acesta a fost evenimentul care a adus prima reprezentare a crea\xc8\x9biei Visul unei nop\xc8\x9bi de var\xc4\x83 a lui Shakespeare.\n_START_SECTION_\nDatare \xc8\x99i text\n_START_PARAGRAPH_\nPiesa a fost \xc3\xaenregistrat\xc4\x83 \xc3\xaen Registrul Companiei Stationery pe data de 8 octombrie 1600, de c\xc4\x83tre comerciantul de c\xc4\x83r\xc8\x9bi Thomas Fisher, care a publicat prima edi\xc8\x9bie quarto mai t\xc3\xa2rziu \xc3\xaen acel an. Un al doilea quarto a fost  tip\xc4\x83rit \xc3\xaen 1619 de William Jaggard, ca parte a a\xc8\x99a-numitului False Folio. Piesa urm\xc4\x83toare a ap\xc4\x83rut \xc3\xaen imprimarea primului Folio \xc3\xaen anul 1623. Pagina de titlu a primului quarto afirm\xc4\x83 c\xc4\x83 piesa "a fost jucat\xc4\x83 de mai multe ori \xc3\xaen public" \xc3\xaenainte de 1600. Prima apari\xc8\x9bie a piesei, cunoscut\xc4\x83 cu certitudine este pe 1 ianuarie 1605 la Curte.\n_START_SECTION_\nVisul unei nop\xc8\x9bi de var\xc4\x83 (comedie festiv\xc4\x83 timpurie)\n_START_PARAGRAPH_\nTheseu (ducele Atenei) anun\xc8\x9b\xc4\x83 c\xc4\x83 peste patru zile va avea loc c\xc4\x83s\xc4\x83toria sa cu Hippolyta, regina amazoanelor: El ia cuno\xc8\x99tin\xc8\x9b\xc4\x83 de pl\xc3\xa2ngerea lui Egeu precum c\xc4\x83 fiica sa, Hermia, refuz\xc4\x83 s\xc4\x83 se m\xc4\x83rite cu pretendentul ales, Demetrius, fiindc\xc4\x83 e \xc3\xaendr\xc4\x83gostit\xc4\x83 de Lysander pe care Egeu nu-l sufer\xc4\x83. Theseu declar\xc4\x83 c\xc4\x83 Hermia trebuie s\xc4\x83 se m\xc4\x83rite cu Demetrius sau s\xc4\x83 aleag\xc4\x83 \xc3\xaentre a muri sau a se c\xc4\x83lug\xc4\x83ri. Lysander o \xc3\xaendeamn\xc4\x83 pe Hermia s\xc4\x83 fug\xc4\x83 \xc3\xaen p\xc4\x83dure cu el, ca apoi s\xc4\x83 ajung\xc4\x83 la casa m\xc4\x83tu\xc8\x99ii sale \xc8\x99i s\xc4\x83 se c\xc4\x83s\xc4\x83toreasc\xc4\x83. Prietena Hermiei, Helena, afl\xc4\x83 despre aceasta \xc8\x99i se hot\xc4\x83r\xc4\x83\xc8\x99te _NEWLINE_s\xc4\x83-l \xc3\xaen\xc8\x99tiin\xc8\x9beze pe Demetrius pe care-l place (\xc8\x99i cu care s-a iubit). Totu\xc8\x99i, Demetrius o iube\xc8\x99te pe Hermia. Helena sper\xc4\x83 s\xc4\x83 se \xc3\xaent\xc3\xa2lneasc\xc4\x83 cu to\xc8\x9bii \xc3\xaen p\xc4\x83dure. \xc3\x8entre timp, Gutuie, Popone\xc8\x9b, Fluiera\xc8\x99, Sl\xc4\x83b\xc4\x83nogu\xe2\x80\x99, Bl\xc3\xa2ndu\xe2\x80\x99 \xc8\x99i Boti\xc8\x99or pun la cale o reprezenta\xc8\x9bie pe care s\xc4\x83 o prezinte la nunta lui Theseu._NEWLINE_\xc3\x8en p\xc4\x83dure, Oberon (regele z\xc3\xa2nelor) se ceart\xc4\x83 cu Titania (regina z\xc3\xa2nelor) pentru c\xc4\x83 vrea s\xc4\x83-l aib\xc4\x83 ca paj pe copilul ei orfan. Titania se opune, sus\xc8\x9bin\xc3\xa2nd c\xc4\x83 ea e regina. Cearta vine de fapt deoarece Oberon o iube\xc8\x99te pe Hippolyta, iar Titania pe Theseu. Ca s\xc4\x83 ob\xc8\x9bin\xc4\x83 b\xc4\x83iatul, Oberon \xc3\xaei ordon\xc4\x83 spiridu\xc8\x99ului Puck (cunoscut \xc8\x99i ca Pi\xc8\x9bigoi-B\xc4\x83iat-Bun) s\xc4\x83 ob\xc8\x9bin\xc4\x83 de la Cupidon o floare care face o persoan\xc4\x83 s\xc4\x83 se \xc3\xaendr\xc4\x83gosteasc\xc4\x83 de prima persoan\xc4\x83 care-i iese \xc3\xaen cale. Oberon pl\xc4\x83nuie\xc8\x99te s\xc4\x83-i dea Titaniei floarea, astfel \xc3\xaenc\xc3\xa2t ea s\xc4\x83 se \xc3\xaendr\xc4\x83gosteasc\xc4\x83 de altcineva \xc8\x99i s\xc4\x83-i dea lui copilul. Apar Demetrius \xc8\x99i Helena, Helena urm\xc4\x83rindu-l, iar Demetrius fugind de ea. Sose\xc8\x99te Puck cu floarea \xc8\x99i Oberon \xc3\xaei porunce\xc8\x99te s\xc4\x83-l ating\xc4\x83 pe Demetrius cu ea, astfel \xc3\xaenc\xc3\xa2t s\xc4\x83 se \xc3\xaendr\xc4\x83gosteasc\xc4\x83 de Helena \xc3\xaen loc de Hermia. Apoi, Oberon o atinge pe Titania cu floarea. \xc3\x8en p\xc4\x83dure, Lysander \xc8\x99i Hermia stau culca\xc8\x9bi \xc8\x99i se odihnesc. Puck, crez\xc3\xa2nd c\xc4\x83 Lysander este Demetrius, \xc3\xael atinge cu floarea. Apare Helena care-l treze\xc8\x99te pe Lysander \xc8\x99i acesta se \xc3\xaendr\xc4\x83goste\xc8\x99te imediat de ea._NEWLINE_\xc3\x8en p\xc4\x83dure, trupa de actori discut\xc4\x83 punerea \xc3\xaen scen\xc4\x83 a piesei lor. Puck apare \xc8\x99i-i transform\xc4\x83 capul lui Popone\xc8\x9b \xc3\xaentr-un cap de m\xc4\x83gar. Actorii fug, dar Titania se treze\xc8\x99te \xc8\x99i se \xc3\xaendr\xc4\x83goste\xc8\x99te de Popone\xc8\x9b, poruncindu-le z\xc3\xa2nelor din slujba ca s\xc4\x83-l serveasc\xc4\x83 pe Popone\xc8\x9b. Puck observ\xc4\x83 c\xc4\x83 Demetrius o urm\xc4\x83re\xc8\x99te pe Hermia, cu toate c\xc4\x83 aceasta \xc3\xael acuz\xc4\x83 c\xc4\x83 l-a omor\xc3\xa2t pe Lysander \xc8\x99i astfel, Puck \xc3\xae\xc8\x99i d\xc4\x83 seama c\xc4\x83 i-a dat floarea omului nepotrivit. Puck \xc3\xaencearc\xc4\x83 s\xc4\x83 repare acest lucru, ating\xc3\xa2ndu-l pe Demetrius cu floarea, \xc3\xaen a\xc8\x99a fel \xc3\xaenc\xc3\xa2t acesta s\xc4\x83 se \xc3\xaendr\xc4\x83gosteasc\xc4\x83 de Helena \xc8\x99i a\xc8\x99a se \xc8\x99i \xc3\xaent\xc3\xa2mpl\xc4\x83. \xc3\x8ens\xc4\x83 acum am\xc3\xa2ndoi o iubesc pe Helena, \xc3\xaen timp ce aceasta crede c\xc4\x83 am\xc3\xa2ndoi sunt fal\xc8\x99i. Sose\xc8\x99te Hermia \xc8\x99i o acuz\xc4\x83 pe Helena c\xc4\x83 pune la cale o tic\xc4\x83lo\xc8\x99ie cu cei doi b\xc4\x83rba\xc8\x9bi, pentru a o a\xc8\x9b\xc3\xa2\xc8\x9ba. Oberon, d\xc3\xa2ndu-\xc8\x99i seama c\xc4\x83 Puck a f\xc4\x83cut \xc3\xaencurc\xc4\x83tura, \xc3\xaei porunce\xc8\x99te s\xc4\x83 fac\xc4\x83 o cea\xc8\x9b\xc4\x83 deas\xc4\x83 pentru a-i desp\xc4\x83r\xc8\x9bi pe cei patru \xc8\x99i s\xc4\x83-i cufunde \xc3\xaentr-un somn ad\xc3\xa2nc, astfel \xc3\xaenc\xc3\xa2t farmecul s\xc4\x83 se destrame._NEWLINE_Oberon o treze\xc8\x99te pe Titania \xc8\x99i-l transform\xc4\x83 pe Popone\xc8\x9b \xc3\xaenapoi \xc3\xaen om. Apoi, Oberon \xc8\x99i Titania se \xc3\xaempac\xc4\x83 \xc8\x99i se iubesc din nou unul pe cel\xc4\x83lalt. \xc3\x8en p\xc4\x83dure, Theseu, Hippolyta \xc8\x99i Egeu apar \xc8\x99i-i trezesc pe cei patru. Demetrius \xc8\x99i Lysander le m\xc4\x83rturisesc dragostea lor pentru Helena \xc8\x99i, respectiv, Hermia. Nobilii sunt de acord s\xc4\x83 le permit\xc4\x83 s\xc4\x83 se c\xc4\x83s\xc4\x83toreasc\xc4\x83. Popone\xc8\x9b se treze\xc8\x99te \xc8\x99i nu \xc3\xae\xc8\x99i aminte\xc8\x99te de \xc3\xaent\xc3\xa2mpl\xc4\x83rile nop\xc8\x9bii._NEWLINE_La cin\xc4\x83, cu to\xc8\x9bii ascult\xc4\x83 scurta pies\xc4\x83 tragic\xc4\x83, plicticoas\xc4\x83, a lui Gutuie. \xc3\x8en aceast\xc4\x83 pies\xc4\x83, Thisby (jucat\xc4\x83 de Fluiera\xc8\x99) \xc8\x99i Pyramus (jucat de Popone\xc8\x9b) \xc3\xae\xc8\x99i \xc8\x99optesc dragostea printr-o cr\xc4\x83p\xc4\x83tur\xc4\x83 dintr-un zid (jucat de Boti\xc8\x99or). Cei doi \xc3\xae\xc8\x99i dau \xc3\xaent\xc3\xa2lnire la morm\xc3\xa2ntul lui Ninny, dar un leu (jucat de Bl\xc3\xa2ndu\xe2\x80\x99) o atac\xc4\x83 pe Thisby. Vine Pyramus care-i g\xc4\x83se\xc8\x99te e\xc8\x99arfa, b\xc4\x83nuie\xc8\x99te c\xc4\x83 a fost omor\xc3\xa2t\xc4\x83 \xc8\x99i se sinucide. Sose\xc8\x99te Thisby care-l g\xc4\x83se\xc8\x99te pe Pyramus mort \xc8\x99i se sinucide \xc8\x99i ea. Dup\xc4\x83 pies\xc4\x83, la miezul nop\xc8\x9bii, toat\xc4\x83 lumea merge la culcare, apoi apar z\xc3\xa2nele \xc8\x99i danseaz\xc4\x83.'